Saksamaa politsei pidas kinni endise ratturi ja 1997. aasta Tour de France'i võitja Jan Ullrichi, keda kahtlustatakse ühes Frankfurdi luksushotellis prostituudi ründamises ja vigastamises.

Ullrich oli kinnipidamise hetkel alkoholi ja narkootikumide mõju all. Politsei esindaja sõnul tülitsesid rattur ja naisterahvas reede varastel tundidel Villa Kennedy hotellis. Politsei küsitleb raskeid kehavigastusi saanud naisterahvast ja hetkel uurimine käib.

Sel nädalal väljaandes Bild avaldatud intervjuus sõnas Ullrich, et tal on olnud abieluprobleemid ja abikaasa otsus tema kõrvalt lahkuda mõjus talle rängalt. Oma kolme poega pole rattakuulsus näinud alates lihavõtetest.

"Ma olen teinud asju, mida väga kahetsen," lausus sakslane. "Armastusest oma laste vastu alustan nüüd teraapiaga."

Ullrich jõudis Frankfurt äsja oma Mallorcas asuvast kodust, kus tal tekkis sõnelus oma naabri Til Schweigeriga, kes on saksa filmitäht.